
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Απαλλαγή από τη φορολογία εισοδήματος, ποσοστού των συνολι¬ 
κών αδιανέμητων καθαρών κερδών χρήσεως 1987 επιχειρή¬ 
σεων. για σχηματισμό ειδικού αφορολόγητου αποθεματικού. . 1 

Καθορισμός δικαιολογητικών και στοιχείων που είναι απαραίτητα 
για τον έλεγχο των παραγωγικών επενδύσεων που θα πραγμα¬ 
τοποιήσουν οι επιχειρήσεις από τα αδιανέμητα κέρδη της χρήσης 
1987. προκειμένου να απαλλαγούν από το φόρο εισοδήματος 


ποσοστό μέχρι του 50% των κερδών αυτών. 2 

Κατάργηση μεταλλειοκτησίας της 351 παραχώρησης μεταλλείου 

του Νομού Φθιωτιδοφωκίδας μεταλλεύματος λιγνίτη. 3 

Προσαρμογή του Οργανισμού Εσωτερικής Υπηρεσίας Κοινότητας 

Στρυμονικού Ν. Σερρών. 4 

Προσαρμογή του Οργανισμού Εσωτερικής Υπηρεσίας Κοινότητας 

Παλαιοκώμης Ν. Σερρών.. 5 

Προσαρμογή του Οργανισμού Εσωτερικής Υπηρεσίας Κοινότητας 

Δομίρου Ν. Σερρών. 6 

Προσαρμογή του Οργανισμού Εσωτερικής Υπηρεσίας Κοινότητας 

Θολού Ν. Σερρών. < 

Προσαρμογή του Οργανισμού Εσωτερικής Υπηρεσίας Κοινότητας 
Κουβουκλίων Ν. Σερρών. 8 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Ε. 2665/84 (1) 


Απαλλαγή από τη φορολογία εισοδήματος, ποσοστού των συνολικών 
αδιανέμητων καθαρών κερδών χρήσεως 1987 επιχειρήσεων, για 
σχηματισμό ειδικού αφορολόγητου αποθεματικού. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Την απόφαση της Κυβέρνησης να στηρίξει την αναπτυξιακή προ¬ 
σπάθεια. προκειμένου να εξασφαλισθεί η άνοδος του βιοτικού επιπέδου 
και η βελτίωση της θέσης των εργαζομένων. 

β. Ότι η κατοχύρωση των κατακτήσεων των εργαζομένων πρέπει να 
στηρίζεται στη βελτίωση της δομής της οικονομίας και στην αύξηση της 
παραγωγής και της παραγωγικότητας, που σημαίνει αύξηση των εξα¬ 
γωγών και των επενδύσεων, αποφασίζουμε: 

Α' ΚΙΝΗΤΡΑ 

Άρθρο 1. 

Κίνητρα επενδύσεων 

1. Απαλλάσσεται της φορολογίας εισοδήματος ποσό μέχρι και 50% 
των συνολικών αδιανέμητων καθαρών κερδών χρήσεως 1987 (οικονο¬ 
μικό έτος 1988) των επιχειρήσεων που αναφέρονται στο άρθρο 2 του Ν. 


1262/1982 για το σχηματισμό ειδικού αφορολόγητου αποθεματικού 
με σκοπό να χρησιμοποιηθεί ως ιδία συμμετοχή σε παραγωγικές επεν¬ 
δύσεις που θα αρχίσουν μέσα στο 1988 και θα ολοκληρωθούν εντός 
τριετίας από το σχηματισμό του αφορολόγητου αποθεματικού. 

Προκειμένου για επιχειρήσεις που κλείνουν διαχειριστική χρήση μετά 
την 31.12.1987 και μέχρι 30.6.1988. λαμβάνονται για την εφαρ¬ 
μογή των διατάξεων αυτών τα αδιανέμητα καθαρά κέρδη που προκύ¬ 
πτουν από ισολογισμούς που κλείνουν μετά την 31.12.1987. 

Ως αδιανέμητα καθαρά κέρδη, για τον υπολογισμό των απαλλασσο- 
μένων του φόρου εισοδήματος κερδών, λαμβάνονται για τις επιχειρή¬ 
σεις που τηρούν βιβλία Γ' κατηγορίας του Κ.Φ.Σ.. τα καθαρά κέρδη που 
προκύπτουν από τα τηρούμενα βιβλία και εμφανίζονται στον ισολογι¬ 
σμό, μετά την αφαίρεση των κρατήσεων για σχηματισμό τακτικού απο- 
θεματικού, των κερδών που διανέμονται ή αναλαμβάνονται από τους 
εταίρους των προσωπικών εταιρειών και ΕΠΕ ή του επιχειρηματία που 
ασκεί ατομικά την επιχείρησή του, καθώς και των αφορολόγητων εκ¬ 
πτώσεων επενδύσεων που σχηματίζονται με βάση τις διατάξεις διαφό¬ 
ρων αναπτυξιακών νόμων. 

2. Παραγωγικές επενδύσεις για την εφαρμογή του άρθρου αυτού εί¬ 
ναι οι επενδύσεις που ορίζονται στο άρθρο 1 του Ν. 1262/1982. 

3. Οι επιχειρήσεις της παραγράφου 1 του άρθρου αυτού θα εφαρμό¬ 
σουν εναλλακτικά τις διατάξεις του άρθρου αυτού ή τις διατάξεις του Ν. 
1262/1982, εφόσον έχουν τις προϋποθέσεις υπαγωγής στον Ν. 1262/ 
82. 

4. Το συνολικό ποσό του αφορολόγητου αποθεματικού χρησιμοποιή¬ 
θηκε ως ιδία συμμετοχή σε παραγωγικές επενδύσεις στο διάστημα των 
τριών (3) ετών από το χρόνο σχηματισμού του αφορολόγητου αποθεμα- 
τικού μεταφέρεται σε αύξηση του κεφαλαίου της επιχείρησης και απαλ¬ 
λάσσεται του φόρου εισοδήματος. 

5. Σε περίπτωση μη χρησιμοποιήσεως, του αποθεματικού ως ιδία 
συμμετοχή στην επένδυση, το αποθεματικό αυτό θα προστεθεί στα κα¬ 
θαρά κέρδη του οικονομικού έτους 1988, προσαυξανόμενου του αναλο- 
γούντος φόρου κατά 60%. Το ίδιο ισχύει και για όποιο μέρος του αποθε- 
ματικού δεν χρησιμοποιηθεί ως ιδία συμμετοχή παραγωγικών επενδύ¬ 
σεων μέσα στην τριετία. Επίσης, σε περίπτωση που η παραγωγική επέν¬ 
δυση δεν άρχισε να πραγματοποιείται στο 1988, υποχρεούται η επιχεί¬ 
ρηση να υποβάλει συμπληρωματική δήλωση φορολογίας εισοδήματος 
οικονομικού έτους 1988 για το μέρος των καθαρών κερδών που απηλ- 
λάγησαν της φορολογίας εισοδήματος. Η δήλωση αυτή είναι εκπρόθε¬ 
σμη και επιβάλλονται επί του φόρου που προκύπτει από τη δήλωση 
αυτή, οι προσαυξήσεις που προβλέπουν οι διατάξεις του άρθρου 67 του 
Ν.Δ. 3323/1955. 

6. Σε περίπτωση εκποίησης των επενδυτικών αγαθών, με την αξία 
των οποίων μειώθηκαν τα αδιανέμητα καθαρά κέρδη, κατά τα οριζό¬ 
μενα στην προηγούμενη παράγραφο, προ της παρέλευσης τριετίας από 
του τέλους του έτους 1990, το ποσό που εκπέστηκε θα προστίθεται στα 
καθαρά κέρδη του έτους εκποίησης, προσαυξημένο κατά εκατό στα 
εκατό (100%). 

7. Με κοινές αποφάσεις των Υπουργών Εθνικής Οικονομίας και Οι- 

χονομικών ρυθμίζεται κάθε λεπτομέρεια για την εφαρμογή των διατά¬ 
ξεων του άρθρου αυτού. 

Άρθρο 2. 

Λοιπά κίνητρα. 

1. Η υπό των διατάξεων των δύο τελευταίων εδαφίων της παραγρά¬ 
φου 3 του άρθρου 35 του Ν.Δ. 3323/1955 (ΦΕΚ Α' 214) που προστέ¬ 
θηκαν με την παράγραφο 1 του άρθρου 9 του Ν. 1731/1987 (ΦΕΚ Α’ 
161). προβλεπόμενη χωρίς δικαιολογητικά έκπτωση από τα ακαθάρι¬ 
στα έσοδα των εξαγωγικών επιχειρήσεων, εφαρμόζεται και για τις εξα¬ 
γωγές που θα πραγματοποιηθούν από 1.1.1988 έως 31.12.1989. 

2. Για τις εξαγωγές προϊόντων που πραγματοποιούνται από 
1.1.1988 μέχρι 31.12.1989. καταργείται η προβλεπόμενη από το άρ- 
θρο 31 τουΝ. 1326/1983 διάθεση ποσοστού για την αντιμετώπιση ει¬ 
δικών δαπανών εξαγωγών. 

Άρθρο 3. 

Αφορολόγητα ποσά μερισμάτων και κερδών 
από Αμοιβαία Κεφάλαια. 

1. Τα αφορολόγητα ποσά μερισμάτων των τριάντα χιλιάδων 
(30.000) και εκατόν είκοσι χιλιάδων (120.000) δραχμών, που προ- 
βλέπονται από τις διατάξεις των τριών τελευταίων εδαφίων της περί¬ 
πτωσης α' της παραγράφου 1 του άρθρου 10 του Α.Ν. 148/1967 
όπως τα εδάφια αυτά αντικαταστάθηκαν από τις διατάξεις της παρα¬ 
γράφου 1 του άρθρου 10 του Ν. 1591/1986 αυξάνονται σε πενήντα χι¬ 
λιάδες (50.000) και διακόσιες χιλιάδες (200.000) δραχμές, αντί¬ 
στοιχα. 

2. Τα αφορολόγητα ποσά μερισμάτων και κερδών από Αμοιβαία Κε¬ 
φάλαια που προβλέπονται από τις διατάξεις της παραγράφου 4 του άρ¬ 
θρου 8 του Ν.Δ. 608/1970 και της παραγράφου 4 του άρθρου 25 του 
ίδιου νόμου, αντίστοιχα, αυξάνονται από εκατόν είκοσι χιλιάδες 
(120.000) σε διακόσιες χιλιάδες (200.000) δραχμές. 

3. Η ισχύς των διατάξεων του άρθρου αυτού αρχίζει από το οικονο¬ 
μικό έτος 1989, για τα εισοδήματα που θα αποκτήσουν οι δικαιούχοι 
από 1 Ιανουάριου 1988 και μετά. 

Άρθρο 4. 

Παράταση εφαρμογής διατάξεων Ν.Δ. 1297/1972. 

1. Η προθεσμία που ορίζεται από το άρθρο 1 του Ν.Δ. 1297/1972, 
η οποία έληξε την 31 Δεκεμβρίου 1987, παρατείνεται από τότε που 
έληξε έως 31 Δεκεμβρίου 1991. 

2. Αν κατά τη συγχώνευση δύο εταιρειών δΤ απορροφήσεως. είναι 
αδύνατη η έκδοση μετοχών, επειδή η αξίωση για έκδοση νέων μετοχών 
αποσβέννυται λόγω συγχύσεως, παύει ισχύουσα η υποχρέωση του άρ¬ 
θρου 4 του Ν.Δ. 1297/1972 περί εκδόσεως μετοχών και δη ονομαστι¬ 
κών. 

Β’ ΑΝΑΠΡΟΣΑΡΜΟΓΗ ΑΞΙΑΣ ΑΚΙΝΗΤΩΝ ΤΩΝ ΕΠΙΧΕΙΡΗ¬ 
ΣΕΩΝ 

Άρθρο 1. 

Επιχειρήσεις που υποχρεώνονται σε αναπροσαρμογή. 

Σε αναπροσαρμογή της αξίας των ακινήτων υποχρεώνονται όλες 
οι επιχειρήσεις οι οποίες κατά το χρόνο της αναπροσαρμογής τηρούν 
υποχρεωτικά από το νόμο βιβλία τρίτης κατηγορίας του Κώδικα 
Φορολογικών Στοιχείων, ανεξάρτητα από τη νομική μορφή που λει¬ 
τουργούν. ή αν είναι ημεδαπές ή αλλοδαπές ή αν υπάγονται στις δια¬ 
τάξεις οποιουδήποτε νόμου ή σε οποιοδήποτε φορολογικό καθεστώς. 

Άρθρο 2. 

Αναπροσαρμογή της αξίας γηπέδων και κτιρίων. 

1. Οι επιχειρήσεις που αναφέρονται στο προηγούμενο άρθρο υπο¬ 
χρεώνονται να αναπροσαρμόσουν εφάπαξ την αξία των γηπέδων και 
κτιρίων που έχουν στην κυριότητά τους κατά το χρόνο της αναπρο- 
σαρμογής με λογιστικές εγγραφές στα τηρούμενα βιβλία τους, οι 
οποίες θα καταχωρηθούν σε αυτά μέχρι 30 Σεπτεμβρίου 1988. 

Ως χρόνος αναπροσαρμογής για την εφαρμογή των σχετικών 
διατάξεων περί αναπροσαρμογής της αξίας των ακινήτων λαμβάνε- 
ται η ημερομηνία καταχώρισης των λογιστικών εγγραφών αναπρο¬ 


σαρμογής στα τηρούμενα από την επιχείρηση λογιστικά βιβλία. 

Η αναπροσαρμογή θα γίνει με πολλαπλασιασμό της αξίας κτή¬ 
σης, συμπλήρωσης και βελτίωσης των γηπέδων και κτιρίων με τους 
πιο κάτω συντελεστές: 

α) Η αξία των ακινήτων που αποκτήθηκαν μέχρι και την 31 Δε¬ 
κεμβρίου 1980 με συντελεστή 3, προκειμένου για γήπεδα και 2,50, 
προκειμένου για κτίρια. 

β) Η αξία των ακινήτων που αποκτήθηκαν από 1 Ιανουάριου 
1981 μέχρι και την 31 Δεκεμβρίου 1982 με συντελεστή 2,30 προ¬ 
κειμένου για γήπεδα και 2. προκειμένου για κτίρια. 

γ) Η αξία των ακινήτων που αποκτήθηκαν από 1 Ιανουάριου 
1983 μέχρι και την 31 Δεκεμβρίου 1984 με συντελεστή 1,90 προ¬ 
κειμένου για γήπεδα και 1,60, προκειμένου για κτίρια. 

δ) Η αξία των ακινήτων που αποκτήθηκαν από 1 Ιανουάριου 

1985 μέχρι και την 31 Δεκεμβρίου 1985 με συντελεστή 1,60 προ¬ 
κειμένου για γήπεδα και 1,40, προκειμένου για κτίρια. 

ε) Η αξία των ακινήτων που αποκτήθηκαν από 1 Ιανουάριου 

1986 μέχρι και την 31 Δεκεμβρίου 1986 με συντελεστή 1,30 προ¬ 
κειμένου για γήπεδα και 1,20. προκειμένου για κτίρια. 

στ) Η αξία των ακινήτων που αποκτήθηκαν από 1 Ιανουάριου 

1987 μέχρι και την 31 Δεκεμβρίου 1987 με συντελεστή 1,15 προ¬ 
κειμένου για γήπεδα και 1,10. προκειμένου για κτίρια. 

Η αξία των ακινήτων που αποκτήθηκαν από 1 Ιανουάριου 1988 
και μετά δεν υπόκειται σε αναπροσαρμογή. 

Προκειμένου για γήπεδα που βρίσκονται σε περιοχή στην οποία 
ισχύει το σύστημα του αντικειμενικού προσδιορισμού της αξίας των 
ακινήτων παρέχεται η δυνατότητα στις επιχειρήσεις, σε περίπτωση 
που η αναπροσαρμοσμένη αξία του γηπέδου που προκύπτει με βάση 
τους συντελεστές που αναφέρονται πιο πάνω είναι μεγαλύτερη εκεί¬ 
νης που προσδιορίζεται με βάση το σύστημα του αντικειμενικού 
προσδιορισμού, να λάβουν ως αναπροσαρμοσμένη αξία του γηπέ¬ 
δου, την αξία που θα προσδιορισθεί με βάση το σύστημα του αντικει¬ 
μενικού προσδιορισμού της αξίας των ακινήτων. 

2. Οι αποσβέσεις στην αξία κάθε κτιρίου που έχουν γίνει μέχρι 31 
Δεκεμβρίου 1987 αναπροσαρμόζονται στο σύνολό τους, με βάση 
τους συντελεστές που προβλέπονται από την προηγούμενη παρά¬ 
γραφο, ανάλογα με το χρόνο κτήσης αυτού. 

3. Με την αναπροσαρμογή των αποσβέσεων, σύμφωνα με τα όσα 
ορίζονται στην προηγούμενη παράγραφο, δεν τροποποιούνται τα οι¬ 
κονομικά αποτελέσματα των επιχειρήσεων, τα οποία προέκυψαν μέ¬ 
χρι 31 Δεκεμβρίου 1987. 

Άρθρο 3. 

Αξία που υπόκειται σε αναπροσαρμογή. 

1. Ως αξία κτήσης των ακινήτων που αποκτήθηκαν μέχρι και την 
31 Δεκεμβρίου 1980, για την εφαρμογή του προηγούμενου άρθρου, 
λαμβάνεται η αξία που προέκυψε μετά την αναπροσαρμογή αυτών 
με βάση τις διατάξεις του Ν. 1249/1982. 

2. Για τις επιχειρήσεις που δεν είχαν υποχρέωση να αναπροσαρ¬ 
μόσουν την αξία των ακινήτων τους με βάση τις διατάξεις του Ν. 
1249/1982, ως αξία κτήσης των ακινήτων που αποκτήθηκαν μέ¬ 
χρι και την 31 Δεκεμβρίου 1980, για την εφαρμογή του προηγού¬ 
μενου άρθρου λαμβάνεται η αξίά που εμφανίζεται στα βιβλία της 
επιχείρησης την 31 Δεκεμβρίου 1980. 

3. Για τις επιχειρήσεις που προήλθαν από μετατροπή ή συγχώ¬ 
νευση διαφόρων επιχειρήσεων με βάση τις διατάξεις του Ν.Δ. 
1297/1972 από 1 Ιανουάριου 1981 και μετά, ως αξία κτήσης των 
ακινήτων που εισφέρθηκαν για την αναπροσαρμογή, λαμβάνεται η 
αξία που καταχωρήθηκε στην πρώτη επίσημη απογραφή της νέας 
επιχείρησης. 

Άρθρο 4. 

Εμφάνιση της υπεραξίας. 

1. Από την υπεραξία που προκύπτει με βάση τις διατάξεις του άρ¬ 
θρου 2 του παρόντος, αφαιρείται το χρεωστικό υπόλοιπο του λογα¬ 
ριασμού «Κέρδη και Ζημαίαι». 

2. Το υπόλοιπο ποσό υπεραξίας που απομένει, κεφαλαιοποιείται 
ως εξής: 

α) Οι ατομικές επιχειρήσεις θα κάνουν αύξηση του κεφαλαίου 
κατά το χρόνο της αναπροσαρμογής. 

β) Οι προσωπικές εταιρείες και οι συνεταιρισμοί θα κάνουν αύ¬ 
ξηση του κεφαλαίου τους σύμφωνα με όσα ορίζονται στην παρά- 

γραφο 3 του παρόντος άρθρου. 

γ) Οι εταιρείες περιορισμένης ευθύνης θα χάνουν αύξηση του 
εταιρικού κεφαλαίου, με έκδοση νέων εταιρικών μεριδίων, τα οποία 
διανέμονται δωρεάν στους παλαιούς εταίρους, κατά την αναλογία 
των μεριδίων τους. 

δ) Οι ανώνυμες εταιρείες, ανεξάρτητα αν οι μετοχές τους είναι ει¬ 
σηγμένες ή οχι στο Χρηματιστήριο, θα κάνουν αύξηση του μετοχι¬ 
κού κεφαλαίου με έκδοση νέων μετοχών. Οι νέες μετοχές που θα εκ- 
δοθούν να διανεμηθούν δωρεάν στους παλαιούς μετόχους, κατά την 
αναλογία των μετοχών που κατέχουν. 

3. Η αύξηση του εταιρικού κεφαλαίου των προσωπικών εται¬ 
ρειών, των συνεταιρισμών και των εταιρειών περιορισμένης ευθύ¬ 
νης, καθώς και του μετοχικού κεφαλαίου των ανωνύμων εταιρειών 
θα πραγματοποιηθεί μέχρι 31 Δεκεμβρίου 1989, σύμφωνα με όσα 
ορίζονται από τις σχετικές διατάξεις που ισχύουν. Σε περίπτωση που 
η εταιρεία δεν κάνει μέσα στο χρόνο αυτό αύξηση του κεφαλαίου, 
επιβάλλονται σε βάρος των υπευθύνων οι κυρώσεις που προβλέπουν 
οι διατάξεις του άρθρου 56 του Ν. 2190/1920. 

Άρθρο 5. 

Φορολογία υπεραξίας -.Παρακράτηση φόρου. 

1. Από την υπεραξία που προκύπτει με βάση τις διατάξεις του άρ¬ 
θρου 2 του παρόντος, παρέχεται η δυνατότητα στις επιχειρήσεις 
κατά το χρόνο της εμπρόθεσμης υποβολής της δήλωσης υπεραξίας 
να αφαιρεθεί αναλογικά η ζημία που επιτρέπεται κατά το χρόνο της 
αναπροσαρμογής να συμψηφισθεί με άλλα εισοδήματα ή να μετα¬ 
φερθεί για συμψηφισμό με βάση τις διατάξεις που ισχύουν στη φορο¬ 
λογία εισοδήματος. Η ζημία που αφαιρείται από την υπεραξία δε 
συμψηφίζεται με άλλα εισοδήματα, ούτε και μεταφέρεται για συμ¬ 
ψηφισμό στα επόμενα χρόνια. 

2. Το υπόλοιπο ποσό της υπεραξίας που προέρχεται από κτίρια 
φορολογείται με συντελεστή πέντε τα εκατό (5%), ενώ η υπεραξία 
που προέρχεται από γήπεδα δεν υπόκειται σε φορολογία. 

3. Ο φόρος που οφείλεται με βάση την προηγούμενη παράγραφο 
παρακρατείται από τους εταίρους ή τους μετόχους, κατά περί¬ 
πτωση. Στις προσωπικές εταιρείες, εταιρείες περιορισμένης ευθύνης 
και συνεταιρισμούς, παρακρατείται από τα κέρδη που αναλογούν σε 
κάθε εταίρο ή μέλος, κατά περίπτωση, σε ισόποσες δόσεις, μέσα σε 
δύο (2) χρόνια και στις ανώνυμες εταιρείες από τα μερίσματα που 
καταβάλλονται κάθε χρόνο στους μετόχους, σε ισόποσες δόσεις, 
μέσα σε τέσσερα (4) χρόνια. 

4. Αν σε μία διαχειριστική περίοδο δε διανεμηθούν μερίσματα ή 
δεν υπάρχουν κέρδη, ο φόρος παρακρατείται σωρευτικά.από τα μερί¬ 
σματα ή κέρδη που θα καταβληθούν την επόμενη διαχειριστική πε¬ 
ρίοδο. Αν στο τέλος των δύο (2) ετών, προκειμένου για προσωπικές 
εταιρείες, εταιρείες περιορισμένης ευθύνης και συνεταιρισμούς ή των 
τεσσάρων (4) ετών, προκειμένου για ανώνυμες ετιαρείες, δεν έχει 
παρακρατηθεί το σύνολο του φόρου που οφείλεται, το υπόλοιπο ποσό 
που απομένει μεταφέρεται στα αποτελέσματα χρήσης της επιχείρη¬ 
σης. Το ποσό αυτό δεν αποτελεί δαπάνη εκπεστέα από τα κέρδη της 
επιχείρησης ούτε λαμβάνεται υπόψη για τον προσδιορισμό του φορο¬ 
λογητέου εισοδήματος των φυσικών προσώπων. 

Άρθρο 6. 

Δήλωση υπεραξίας - 
Αρμόδιος Οικονομικός Έφορος. 

1. Σε υποβολή δήλωσης υπεραξίας υποχρεώνεται κάθε επιχεί¬ 
ρηση που έχει υπεραξία μεταλύτερη των εκατό χιλιάδων (100.000) 
δραχμών. 

Η δήλωση αυτή υποβάλλεται: 

α) από το φυσικό πρόσωπο ή το νόμιμο αντιπρόσωπό του και σε 
περίπτωση θανάτου του υποχρέου από τους κληρονόμους αυτού, 

β) από το νόμιμο εκπρόσωπο για τα νομικά πρόσωπα, 

γ) από τον εκκαθαριστή για τα νομικά πρόσωπα που βρίσκονται 
σε εκκαθάριση. 

2. Η δήλωση υποβάλλεται στον αρμόδιο Οικονομικό Έφορο μέσα 
στον επόμενο μήνα από τότε που έγινε η αναπροσαρμογή. 

3. Με απόφαση του Υπουργού Οικονομικών, που δημοσιεύεται 
στην Εφημερίδα της Κυβερνήσεως, καθορίζονται ο τύπος και το πε¬ 
ριεχόμενο της δήλωσης. 

4. Αρμόδιος Οικονομικός Έφορος για την παραλαβή των δηλώ¬ 


σεων και τη βεβαίωση του φόρου που οφείλεται με τις διατάξεις του 
άρθρου 5 του παρόντος είναι ο Οικονομικός Έφορος της έδρας της 
επιχείρησης. 

Άρθρο 7. 

Καταβολή φόρου - 
Εξάντληση φορολογικής υποχρέωσης. 

1. Ο φόρος που οφείλεται με βάση τις διατάξεις του άρθρου 5 του 
παρόντος καταβάλλεται από τις επιχειρήσεις σε οκτώ (8) τριμη¬ 
νιαίες δόσεις, από τις οποίες η πρώτη με την υποβολή της εμπρόθε¬ 
σμης δήλωσης. 

Ο φόρος αυτός δεν αποτελεί δαπάνη της επιχείρησης και δεν 
αφαιρείται από τα κέρδη αυτής ούτε και λαμβάνεται υπόψη για τον 
προσδιορισμό του φορολογητέου εισοδήματος των φυσικών προσώ¬ 
πων. Επίσης, δε συμψηφίζεται με το φόρο που οφείλεται από τα 
λοιπά εισοδήματα. 

2. Για την υπεραξία που προέκυψε από τα γήπεδα, καθώς και με 
την καταβολή του πιο πάνω φόρου στο ποσό της υπεραξίας που προ¬ 
έκυψε από τα κτίρια, εξαντλείται κάθε φορολογική υποχρέωση από 
το φόρο εισοδήματος της επιχείρησης, των εταίρων, των μετόχων 
και των μελών του συνεταιρισμού και δεν έχουν τα πρόσωπα αυτά 
δικαίωμα να συναθροίσουν στη φορολογική τους δήλωση το ποσό 
της υπεραξίας που τους αναλογεί. 

Ειδικά, για την ανώνυμη εταιρεία η εξάντληση της φορολογικής 
υποχρέωσης παρέχεται με την προϋπόθεση ότι η εταιρεία δε θα δια¬ 
λυθεί ή το μετοχικό της κεφάλαιο δε θα μειωθεί με σκοπό διανομής 
στους μετόχους του ποσού της προκύψασας υπεραξίας των ακινή¬ 
των πριν από την πάροδο πέντε (5) ετών από το χρόνο της αναπρο¬ 
σαρμογής της αξίας των ακινήτων. 

3. Σε περίπτωση διάλυσης της ανώνυμης εταιρείας ή μείωσης 
του μετοχικού κεφαλαίου της πριν από την πάροδο πέντε (5) ετών, η 
υπεραξία δε θεωρείται φορολογικά ως μετοχικό κεφάλαιο που έχει 
καταβληθεί και φορολογείται με τις διατάξεις που ισχυουν κάθε 
φορά για τη φορολογία εισοδήματος φυσικών και νομικών προσώ¬ 
πων, μετά την αφαίρεση του φόρου που καταβλήθηκε με τις διατά¬ 
ξεις του άρθρου 5. Η διάταξη της παραγράφου αυτής δεν εφαρμόζε¬ 
ται σε περίπτωση διάλυσης της εταιρείας με σκοπό συγχώνευσης 
αυτής με άλλη επιχείρηση και ίδρυσης νέας ανώνυμης εταιρείας ή σε 
περίπτωση εξαγοράς ή απορρόφησης από άλλη ανώνυμη εταιρεία: 

4. Οι επιχειρήσεις που έχουν στο χαρτοφυλάκιό τους μετοχές άλ¬ 
λων ανωνύμων εταιρειών και οι οποίες θα λάβουν δωρεάν μετοχές 
με βάση τις διατάξεις του παρόντος υποχρεώνονται να εμφανίσουν 
στα βιβλία τους τις νέες μετοχές, καθώς και το φάρο υπεραξίας που 
τους παρακρατούν από τα μερίσματα κάθε χρήσης. 

Το ποσό της υπεραξίας που τυχόν θα προκόψει εμφανίζεται σε λο¬ 
γαριασμό αποθεματικού και για το ποσό αυτό εξαντλείται η φορολο¬ 
γική υποχρέωση της επιχείρησης. 

Στην περίπτωση όμως που η ανώνυμη εταιρεία διανείμει το απο- 
θεματικό αυτό στους μετόχους της, αυτό θα φορολογηθεί με τις δια¬ 
τάξεις που ισχύουν στη φορολογία εισοδήματος φυσικών και νομι¬ 
κών προσώπων, κατά το χρόνο της διανομής. Από τον οφειλόμενο 
φόρο κατά τη διανομή του αποθεματικού αφαιρείται ο φόρος υπερα¬ 
ξίας που αναλογεί στο ποσό του αποθεματικού που διανέμεται στους 
μετόχους. 

Άρθρο 8. 

Διαδικασία βεβαίωσης και είσπραξης φόρου. 

Οι διατάξεις των άρθρων 50 μέχρι 59, 65. 67 και 68 του Ν.Δ. 
3323/1955, του άρθρου 16 του Ν.Δ. 3843/1958 και του Ν. 
4125/1960 εφαρμόζονται ανάλογα και στο φόρο που επιβάλλεται 
με το νόμο αυτό. 

Επίσης οι διατάξεις της παραγράφου 7 του άρθρου 16α του Ν.Δ. 
3323/1955 εφαρμόζονται ανάλογα και για τους υπόχρεους σε δή¬ 
λωση της υπεραξίας που προέκυψε από την αναπροσαρμογή της 
αξίας των γηπέδων 

Άρθρο 9. 

Εκπτωση αποσβέσεων που ενεργούνται 
στο ποσό της υπεραξίας. 

1. Στο ποσό της υπεραξίας που προκύπτει από την αναπροσαρ- 
μογή της αξίας των κτιρίων, με βάση τις διατάξεις του άρθρου 2 του 

παρόντος. ενεργούνται ταχτικές και πρόσθετες αποσβέσεις, οι οποίες 
και αφαιρούνται από τα ακαθάριστα έσοδα των επιχειρήσεων με 
βάση τις διατάξεις τον άρθρου 35 του Ν.Δ. 3323/1955 και του άρ¬ 
θρου 8 του Ν.Δ. 3843/1958. Η έκπτωση των αποσβέσεων στο 
ποσό της υπεραξίας αρχίζει να γίνεται από τον πρώτο ισολογισμό 
που κλείνουν οι επιχειρήσεις μετά την 30 Δεκεμβρίου 1988. 

2. Για τον υπολογισμό της αναπόσβεστης αξίας των κτιρίων 
αφαιρούνται από την αξία που προκύπτει με βάση τις διατάξεις της 
παραγράφου 1 του άρθρου 2 οι αποσβέσεις που προκύπτουν μετά 
την αναπροσαρμογή αυτών με βάση τις διατάξεις της παραγράφου 
2 του άρθρου 2. καθώς και οι αποσβέσεις που δεν αναπροααρμόσθη- 
καν. 

3. Η υπεραξία που προκύπτει από την αναπροσαρμογή της αξίας 
των ακινήτων με βάση τις διατάξεις του άρθρου 2 δεν αφαιρείται 
από τα καθαρά κέρδη των επιχειρήσεων για το σχηματισμό αφορο¬ 
λόγητων κρατήσεων που προβλέπονται από τις διατάξεις οποιοσδή¬ 
ποτε αναπτυξιακού νόμου. 

Γ ΚΥΡΩΣΗ ΑΠΟΦΑΣΗΣ 

Η παρούσα απόφαση να κυρωθεί με νόμο. 

Αθήνα, 22 Φεβρουάριου 1988 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝ. ΡΟΥΜΕΛΙΩΤΗΣ ΔΗΜ. ΤΣΟΒΟΛΑΣ 

-♦- 

Αριθ. Ε.2666/85 (2) 

Καθορισμός δικαιολογητικών και στοιχείων που είναι απαραίτητα για 
τον έλεγχο των παραγωγικών επενδύσεων που θα πραγματοποιή¬ 
σουν οι επιχειρήσεις από τα αδιανέμητα κέρδη της χρήσης 1987, 
προκειμένου να απαλλαγούν από το φόρο εισοδήματος ποσοστό μέ¬ 
χρι του 50% των κερδών αυτών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη; 

Τις διατάξεις της παραγράφου 7 του άρθρου 1 της αριθμ. Ε.2665/ 
84/22.2.1988 απόφασής μας, η οποία θα κυρωθεί με νόμο και αναφέ- 
ρεται στα κίνητρα επενδύσεων και εξαγωγών, αποφασίζουμε: 

1. Ορίζουμε ότι, η προβλεπόμενη από τις διατάξεις της παραγράφου 
7 του άρθρου 1 της πιο πάνω απόφασης, απαλλαγή μέχρι και ποσοστού 
50% των αδιανέμητων κερδών των επιχειρήσεων οικονομικού έτους 
1988 από το φόρο εισοδήματος, παρέχεται, εφόσον για το ποσό αυτό 
των κερδών προσκομίζονται από την επιχείρηση κατά τον έλεγχο φορο¬ 
λογίας εισοδήματος αποδεικτικά στοιχεία πραγματοποίησης νέων πα¬ 
ραγωγικών επενδύσεων, όπως η έννοια αυτών καθορίζεται στο άρθρο 1 
του Ν. 1262/1982. 

2. Ως αποδεικτικά στοιχεία των νέων παραγωγικών επενδύσεων ορί¬ 
ζονται τα εξής: 

α) Προκειμένου για καινούργια μηχανήματα που αγοράζονται, είτε 
για εκσυγχρονισμό παλαιών, είτε για ίδρυση νέων ή επέκταση επιχειρή¬ 
σεων που λειτουργούν: 

αα) Αντίγραφο του σχετικού τιμολογίου αγοράς. Προκειμένου για ει¬ 
σαγωγή καινούργιων μηχανημάτων από το εξωτερικό, επικυρωμένο 
αντίγραφο του τιμολογίου αγορας αυτών. 

ββΐ Βεβαίωση του ημεδαπού ή αλλοδαπού οίκου που προμήθευσε τα 
μηχανήματα στην οποία να βεβαιώνεται ότι αυτά ήταν καινούργια κατά 
το χρόνο της αγοράς τους. 

β) Για τα κάθε είδους χτίσματα, αντίγραφα της οικείας οικοδομικής 
άδειας που πρέπει να έχει επικυρωθεί νόμιμα, καθώς και βεβαίωση του 
αρμόδιου Πολεοδομικού Γραφείου ή Νομομηχανιχού από την οποία να 
προκύπτει ότι ολοκληρώθηκε το έργο για το οποίο έχει δοθεί η άδεια, 
καθώς και ο χρόνος που ολοκληρώθηκε. 

γ) Για τα Βιομηχανοστάσια και συναφείς κτιριακές και βοηθητικές 
εγκαταστάσεις που αγοράζονται, είτε είναι αποπερατωμένα, είτε ημι¬ 
τελή. ο χρόνος έναρξης της κατασκευής τους για τον υπολογισμό της 
πενταετίας πρέπει να αποδεικνύεται με κάθε νόμιμο μέσο. 

δ) Για τα λοιπά πάγια περιουσιακά στοιχεία, η αγορά και το καινουρ¬ 
γές αυτών αποδεικνύεται με τα δικαιολογητικά που αναφέρονται στις 
πιο πάνω περιπτώσεις αα) και ββ). 

ε) Για κάθε άλλη δαπάνη που αποτελεί παραγωγική επένδυση του 
άρθρου 1 του Ν. 1262/1982, ως αποδεικτικά στοιχεία θα λαμβάνο- 
νται τα στοιχεία που προβλέπονται από τον Κ.Φ.Σ. 

3. Οι επιχειρήσεις που τηρούν βιβλία Γ’ κατηγορίας του Κ.Φ.Σ. και 


επιθυμούν να τύχουν της προβλεπόμενης απαλλαγής των κερδών του 
οικονομικού έτους 1988 από το φόρο εισοδήματος υποχρεούνται: 

α) Να μεταφέρουν από τον τηρούμενο στα βιβλία τους λογαριασμό 
«Κέρδη χρήσεως 1987» το ποσό των αδιανέμητων κερδών που θα χρη¬ 
σιμοποιηθεί για πραγματοποίηση παραγωγικών επενδύσεων και μέχρι 
του ποσού που προβλέπουν οι σχετικές διατάξεις, σε ιδιαίτερο λογαρια¬ 
σμό παθητικού με τον τίτλο «Ειδικό αφορολόγητο αποθεματικό Επενδύ¬ 
σεων». 

β) Να εμφανίζουν στην απογραφή και στον ισολογισμό τις νέες παρα¬ 
γωγικές επενδύσεις, ξεχωριστά από τα υπόλοιπα πάγια στοιχεία. 

γ) Να καταχωρούν σε αναλυτικό καθολικό, θεωρημένο από τον αρ¬ 
μόδιο Οικονομικό Έφορο ή σε οποιοδήποτε άλλο θεωρημένο βιβλίο τις 
παραγωγικές επενδύσεις που θα αρχίσουν μέσα στο έτος 1988. 

Προς τούτο, οι επιχειρήσεις αυτές θα τηρήσουν στο βιβλίο αυτό εξω- 
λογιστικά ξεχωριστό λογαριασμό με τον τίτλο «Επενδύσεις για κάλυψη 
ειδικού αποθεματικού από κέρδη 1987» σε χρέωση του οποίου θα κατα- 
χωρούνται κατά χρονολογική σειρά οι δαπάνες απόκτησης των περιου¬ 
σιακών στοιχείων που αποτελούν, κατά τις διατάξεις του άρθρου 1 του 
Ν, 1262/1982. παραγωγικές επενδύσεις και σε πίστωση, θα καταχω- 
ρείται η αξία πώλησης ή επιστροφής των περιουσιακών αυτών στοι¬ 
χείων. 

4. Οι επιχειρήσεις που τηρούν βιβλία πρώτης ή δεύτερης κατηγορίας 
του Κ.Φ.Σ. και επιθυμούν να τύχουν της προβλεπόμενης απαλλαγής 
των κερδών του οικονομικού έτους 1988 από το φόρο εισοδήματος, 
έχουν υποχρέωση να τηρούν, σε θεωρημένο από τον Οικονομικό Έφορο 
βιβλίο, τους πιο κάτω λογαριασμούς: 

α) Ιδιαίτερο λογαριασμό αποθεματικού με τον τίτλο «Ειδικό αφορο¬ 
λόγητο αποθεματικό Επενδύσεων» σε πίστωση του οποίου θα αναγραφεί 
το μέρος των καθαρών κερδών της διαχειριστικής χρήσης 1987, το 
οποίο θα χρησιμοποιήσουν ως ίδια συμμετοχή σε παραγωγικές, κατά 
τις διατάξεις του άρθρου 1 του Ν. 1262/1982 επενδύσεις που θα αρχί¬ 
σουν μέσα στο έτος 1988 και θα ολοκληρωθούν εντός τριετίας από το 
σχηματισμό του αποθεματικού αυτού. 

β) Ιδιαίτερο λογαριασμό, με τον τίτλο «Επενδύσεις για κάλυψη ειδι¬ 
κού αποθεματικού από κέρδη 1987» σε χρέωση του οποίου θα καταχω- 
ρούνται κατά χρονολογική σειρά οι δαπάνες απόκτησης των περιουσια¬ 
κών στοιχείων που αποτελούν, κατά τις διατάξεις του άρθρου 1 του Ν. 
1262/1982, παραγωγικές επενδύσεις και σε πίστωση θα καταχωρεί- 
ται η αξία πώλησης ή επιστροφής των περιουσιακών αυτών στοιχείων. 

γ) Ιδιαίτερο λογαριασμό για κάθε πάγιο περιουσιακό στοιχείο ο 
οποίος θα χρεώνεται με- τις δαπάνες απόκτησης του περιουσιακού στοι¬ 
χείου και θα πιστώνεται με την αξία της τυχόν πώλησής του. 

Επίσης, κατά τον ίδιο τρόπο θα παρακολουθείται και κάθε άλλη δα¬ 
πάνη. που αποτελεί νέα παραγωγική επένδυση, σύμφωνα με τις διατά¬ 
ξεις του Ν. 1262/1982. 

Οι επιχειρήσεις αυτές θα πρέπει να φυλάσσουν σε ιδιαίτερο φάκελο 
όλα τα δικαιολογητικά που αναφέρονται στην πραγματοποίηση των πιο 
πάνω παραγωγικών επενδύσεων. 

5. Οι επιχειρήσεις που θα σχηματίσουν ειδικό αφορολόγητο αποθε¬ 
ματικό επενδύσεων από τα κέρδη της χρήσης 1987, θα πρέπει να υπο¬ 
βάλουν μαζί με τη δήλωση φορολογίας εισοδήματος οικονομικού έτους 
1988 ή με τη δήλωση αποτελεσμάτων, προκειμένου για νομικά πρό¬ 
σωπα για τα οποία έχουν εφαρμογή οι διατάξεις του άρθρου 16α του 
Ν.Δ. 3323/1955. υπεύθυνη δήλωση, η οποία θα περιλαμβάνει τα κά¬ 
τωθι στοιχεία: 

α) Το ποσό των καθαρών κερδών που προέκυψαν μέσα στο έτος αυτό, 
β) Το ποσό των κερδών που διατέθηκε για σχηματισμό τακτικού 
αποθεματικού. όπου υπάρχει τέτοια υποχρέωση. 

γ) Το ποσό των κερδών που διανεμήθηκαν με οποιαδήποτε μορφή ή 
που αναλήφθηκαν από τους εταίρους ή τον επιχειρηματία που ασκεί 
ατομικά την επιχείρησή του. 

δ) Το συνολικό ποσό των αφορολόγητων εκπτώσεων επενδύσεων 
διαφόρων αναπτυξιακών νόμων που τυχόν σχημάτισαν μέσα στο έτος 
αυτό. 

ε) Το ποσό των αδιανέμητων καθαρών κερδών της χρήσης και 
στ) Το ποσό των καθαρών κερδών που διατίθεται για σχηματισμό ει¬ 
δικού αφορολόγητου αποθεματικού επενδύσεων. 

6. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 22 Φεβρουάριου 1988 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝ. ΡΟΥΜΕΛΙΩΤΗΣ ΔΗΜ. ΤΣΟΒΟΛΑΣ 

Αριθ, Α1Μ/Φ11-49/351-21657π.ε. (3) 

Κατάργηση μεταλλειοκτησίας της 351 παραχώρησης μεταλλείου του 

Νομού Φθιωτιδοφωκίδας μεταλλεύματος λιγνίτη. 

Ο ΥΠΟΥΡΓΟΣ ΒΙΟΜΗΧΑΝΙΑΣ, 

ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 14 του Ν. 1558/85 και το ΠΔ 437/85 
(ΦΕΚ 157/Α/19.9.85) «καθορισμός και ανακατανομή αρμοδιοτήτων 
Υπουργείων». 

2. Την ν3η/φ 19/14602/4.11.85 απόφαση περί «μεταβίβασης 
της εξουσίας» να υπογράφουν «με εντολή Υπουργού» στην Γεν. Γραμμα¬ 
τέα, στους Δ/ντές και Τμηματάρχες του Υπουργείου Βιομηχανίας, 
Ενέργειας και Τεχνολογίας. 

3. Την ΔΙΜ/Φ10-49/351-14388 π.ε./24.2.86 απόφαση έκπτω¬ 
σης των Κων/νου Δ. Καλτσά και Ζωής χας Θ. Κουντούρη, από τα δι¬ 
καιώματα μεταλλειοκτησίας στην 351 παραχώρηση μεταλλείου του 
Νομού Φθιωτιδοφωκίδας. 

4. Τις διατάξεις των άρθρων 125, 126 και 127 του Ν.Δ. 210/73 
«περί Μεταλλευτικού Κώδικος». 

5. Το γεγονός ότι, η ανωτέρω ΔΙΜ/Φ.10-49/351-14388 π.ε,/ 
24.2.86 απόφαση έχει καταστεί αμετάκλητη και ότι δεν ζητήθηκε, 
μέσα στη νόμιμη προθεσμία από ενυπόθηκους δανειστές ή από άτομα 
που έχουν εμπράγματο δικαιώμα στο παραπάνω μεταλλείο ή δικαστική 
απαλλοτρίωση. 

6. Το αρθ. 143 παρ. β του Ν.Δ. 210/73 σύμφωνα με το οποίο το 
δικαίωμα αναζήτησης έρευνας και εκμετάλλευσης του λιγνίτου έχει 
μόνο το Δημόσιο, αποφασίζουμε: 

1. Καταργούμε, όπως αναφέρεται στο σκεπτικό, τη μεταλλειοκτησία 
με αριθμό 351 που συστάθηκε σύμφωνα με το από 29.2.1972 Β. Διά¬ 
ταγμα ΦΕΚ 35/Α/9.3.1972 του Νομού Φθιωτιδοφωκίδας. 

2. Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα. 25 Φεβρουάριου 1988 
Με εντολή Υπουργού 
Ο Διευθυντής 
ΚΩΝ/ΝΟΣ ΧΑΛΚΙΑΣ 

-♦- 

Αριθ, ΕΣ/1948 (4) 

Προσαρμογή του Οργανισμού Εσωτερικής Υπηρεσίας της Κοινότητας 
Στρυμονικού Ν. Σερρών. 

Η ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Την αναφορά της Κοινότητας Στρυμονικού 1356/28.9.1987, με 
την οποία υποβλήθηκε η απόφαση του Κοινοτικού Συμβουλίου 80/ 
1987 που αναφέρεται στην προσαρμογή του Οργανισμού Εσωτερικής 
Υπηρεσίας της Κοινότητας αυτής. 

2. Τις διατάξεις του άρθρου 12 του Ν. 1188/81 «περί κυρώσεως 
του Κώδικος «περί καταστάσεως προσωπικού οργανισμών τοπικής αυ- 
τοδιοικήσεως». 

3. Τις διατάξεις των άρθρων 1-4, 9 και 15 του Ν. 1586/86 «Βαθ¬ 
μολογική διάρθρωση των θέσεων του Δημοσίου, των Ν.Π.Δ.Δ. και των 
οργανισμών τοπικής αυτοδιοίκησης και άλλες διατάξεις» και το Π.Δ. 
37α/1987. 

4. Τη γνωμοδότηση του Υπηρεσιακού Συμβουλίου του άρθρου 5 του 
Ν. 1188/815/4/17.12.1987 τα υπόλοιπα στοιχεία του φακέλου και 
την οικονομική κατάσταση της Κοινότητας. 

5. Τις 53660/59/6.8.1986 και 75643/16.1.1987 διαταγές του 
ΥΠΕΣ, αποφασίζουμε: 

Εγκρίνουμε τον Οργανισμό Εσωτερικής Υπηρεσίας της Κοινότητας 
Στρυμονικού Σερρών, ο οποίος προσαρμόσθηκε με την απόφαση του 
Κοινοτικού Συμβουλίου 80/1987. ώστε αυτός να περιλαμβάνει την 
κατωτέρω υπηρεσιακή διάρθρωση: 

«Αυτοτελές Γραφείο» με τις εξής θέσεις υπαλλήλων. 

1. ΚΑΤΗΓΟΡΙΑ ΔΕ 

α) Κλάδος ΔΕ 1 Διοικητικός. 

Δύο θέσεις (2) υπαλλήλων με διαβάθμιση Γ'-Α'. 

2. ΚΑΤΗΓΟΡΙΑ ΥΕ 

α) Κλάδος ΥΕ 3 δασοφυλάκων (θέση προσωρινή άρθρου 2 Ν. 1476/ 
84). 

Μία θέση (1) υπαλλήλου (δασοφύλακα) με διαβαθμιση Δ -Γ . 

β) Κλάδος ΥΕ 16 Προσωπικού καθαριότητας. 

Μία (1) θέση υπαλλήλου (υδρονομέα) με διαβάθμιση Δ'-Γ'. 


Μία (1) θέση υπαλλήλου (οδοκαθαριστή) με διαβάθμιση Δ'-Ι (θέση 
προσωρινή άρθρο 2 Ν. 1476/84). 

Οι θέσεις α) του υπαλλήλου Κλάδου ΥΕ-3 δασοφυλάκων και β) ΥΕ 
16 προσωπικού καθαριότητας (οδοκαθαριστή) είναι προσωρινές και θα 
καταργηθούν όταν αποχωρήσουν με οποιονδήποτε τρόπο οι υπάλληλοι 
που τις κατέχουν σήμερα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Σέρρες, 10 Φεβρουάριου 1988 
Με εντολή Νομάρχου 
Η Διευθύνουσα 
Τμηματάρχης 
Ν. ΑΝΤΩΝ1ΑΔΟΥ 

- ♦- 

Αριθ. ΕΣ/1950 (5) 

Προσαρμογή του Οργανισμού Εσωτερικής Υπηρεσίας της Κοινότητας 
Παλαιοκώμης Ν. Σερρών. 

Η ΝΟΜΑΡΧΗΣ ΣΕΡΡΩΝ 


Έχοντας υπόψη: 

1. Την αναφορά της Κοινότητας Παλαιοκώμης 1369/29.9.1987. 
με την οποία υποβλήθηκε η απόφαση του Κοινοτικού Συμβουλίου 57/ 
1987 που αναφέρεται στην προσαρμογή του Οργανισμού Εσωτερικής 
Υπηρεσίας της Κοινότητας αυτής. 

2. Τις διατάξεις του άρθρου 12 του Ν. 1 188/81 «περί κυρώσεως 
του Κώδικος «περί καταστάσεως προσωπικού οργανισμών τοπικής αυ- 
τοδιοικήσεως». 

3. Τις διατάξεις των άρθρων 1-4, 9 και 15 του Ν. 1586/86 «Βαθ¬ 
μολογική διάρθρωση των θέσεων του Δημοσίου, των Ν.Π.Δ.Δ. και των 
οργανισμών τοπικής αυτοδιοίκησης και άλλες διατάξεις» και το II.Δ. 
379/1987. 

4. Τη γνωμοδότηση του Υπηρεσιακού Συμβουλίου του άρθρου 5 του 
Ν. 1188/81,5/16/17.12.1987 τα υπόλοιπα στοιχεία του φακέλου 
και την οικονομική κατάσταση της Κοινότητας. 

5. Τις 53660/59/6.8.1986 και 75643/16.1.1987 διαταγές του 
ΥΠΕΣ, αποφασίζουμε: 

Εγκρίνουμε τον Οργανισμό Εσωτερικής Υπηρεσίας της Κοινότητας 
Παλαιοκώμης Σερρών, ο οποίος προσαρμόσθηκε με την απόφαση του 
Κοινοτικού Συμβουλίου 57/1987. ώστε αυτός να περιλαμβάνει την 
κατωτέρω υπηρεσιακή διάρθρωση: 

«Γραμματεία» με τις εξής θέσεις υπαλλήλων. 

Α. ΘΕΣΕΙΣ ΤΑΚΤΙΚΟΥ ΠΡΟΣΩΠΙΚΟΥ 

I. ΚΑΤΗΓΟΡΙΑ ΔΕ 

α) Κλάδος ΔΕΙ- Διοικητικός. 

Δύο (2) θέσεις υπαλλήλων με διαβάθμιση Γ'-Α'. 

II. ΚΑΤΗΓΟΡΙΑ ΥΕ 

α) Κλάδος ΥΕ 16 «Προσωπικού καθαριότητας». 

Μία θέση υπαλλήλου με διαβάθμιση Δ'-Γ'. 

Β. ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔ. ΔΙΚΑΙΟΥ 
Μία (1) θέση εργάτη (γενικών καθηκόντων) μερικής απασχόλησης 
και μέχρι τρεις (3) ώρες τη μέρα (άρθρο 258 παρ. 2 του Ν. 1188/81). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Σέρρες. 15 Φεβρουάριου 1988 
Με εντολή Νομάρχου 
Η Διευθύνουσα Τμημ/ρχης 
Ν. ΑΝΤΩΝΙΑΔΟΥ 

- ♦- 

Αριθ. ΕΣ/1965 (6) 

Προσαρμογή του Οργανισμού Εσωτερικής Υπηρεσίας της Κοινότητας 
Δομίρου Ν. Σερρών. 

Η ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Την αναφορά της Κοινότητας Δομίρου 709/27.10.1987, με την 
οποία υποβλήθηκε η απόφαση του Κοινοτικού Συμβουλίου 49/1987 
που αναφέρεται στην προσαρμογή του Οργανισμού Εσωτερικής Υπηρε¬ 
σίας της Κοινότητας αυτής. 

2. Τις διατάξεις του άρθρου 12 του Ν. 1 188/81 «περί κυρώσεως 
του Κώδικος «περί καταστάσεως προσωπικού οργανισμών τοπικής αυ- 
τοδιοικήσεως». 

3. Τις διατάξεις των άρθρων 1-4, 9 και 15 του Ν. 1586/86 «Βαθ¬ 
μολογική διάρθρωση των θέσεων του Δημοσίου, των Ν.Π.Δ.Δ. και των 

οργανισμών τοπικής αυτοδιοίκησης και άλλες διατάξεις» και το Π.Δ. 
3 7α/1987. 

4. Τη γνωμοδότηση του Υπηρεσιακού Συμβουλίου του άρθρου 5 του 
Ν. 1188/81 5/23/17.12.1987 τα υπόλοιπα στοιχεία του φακέλου 
και την οικονομική κατάσταση της Κοινότητας. 

5. Τις 53660/59/6.8.1986 και 75643/16.1.1987 διαταγές του 
ΤΠΕΣ. αποφασίζουμε: 

Εγκρίνουμε τον Οργανισμό Εσωτερικής Υπηρεσίας της Κοινότητας 
Δομίρου Σερρών, ο οποίος προσαρμόσθηκε με την απόφαση του Κοινοτι¬ 
κού Συμβουλίου 49/1987, ώστε αυτός να περιλαμβάνει την κατωτέρω 
υπηρεσιακή διάρθρωση: 

«Γραμματεία» με τις εξής θέσεις υπαλλήλων. 

ΘΕΣΕΙΣ ΤΑΚΤΙΚΟΥ ΠΡΟΣΩΠΙΚΟΥ 

1. ΚΑΤΗΓΟΡΙΑ ΔΕ 

α) Κλάδος ΔΕΙ Διοικητικός. 

Μία (1) θέση υπαλλήλου (γραμματέα) με διαβάθμιση Γ'-Α'. 

Μοναδικός Προϊστάμενος της υπηρεσίας είναι ο Πρόεδρος της Κοινό¬ 
τητας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Σέρρες, 11 Φεβρουάριου 1988 
Με εντολή Νομάρχου 
Η Διευθύνουσα Τμηματάρχης 
Ν. ΑΝΤΩΝΙΑΔΟΥ 

-♦- 

Αριθ. ΕΣ/1966 (7) 

Προσαρμογή του Οργανισμού Εσωτερικής Υπηρεσίας της Κοινότητας 
θολού Ν. Σερρών. 

Η ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Την αναφορά της Κοινότητας θολού 1169/24.9.1987, με την 
οποία υποβλήθηκε η απόφαση του Κοινοτικού Συμβουλίου 49/1987 
που αναφέρεται στην προσαρμογή του Οργανισμού Εσωτερικής Υπηρε¬ 
σίας της Κοινότητας αυτής. 

2. Τις διατάξεις του άρθρου 12 του Ν. 1188/81 «περί κυρώσεως 
του Κώδικος «περί καταστάσεως προσωπικού οργανισμών τοπικής αυ- 
τοδιοικήσεως». 

3. Τις διατάξεις των άρθρων 1-4, 9 και 15 του Ν. 1586/86 «Βαθ¬ 
μολογική διάρθρωση των θέσεων του Δημοσίου, των Ν.Π.Δ.Δ. και των 
οργανισμών τοπικής αυτοδιοίκησης και άλλες διατάξεις» και το Π.Δ. 
3 7α/1987. 

4. Τη γνωμοδότηση του Υπηρεσιακού Συμβουλίου «του άρθρου 5 του 
Ν. 1188/81 5/15/17.12.1987 τα υπόλοιπα στοιχεία του φακέλου 
και την οικονομική κατάσταση της Κοινότητας. 

5. Τις 53660/59/6.8.1986 και 75643/16.1.1987 διαταγές του 
ΥΓΙΕΣ, αποφασίζουμε: 

Εγκρίνουμε τον Οργανισμό Εσωτερικής Υπηρεσίας της Κοινότητας 
Θολού Σερρών, ο οποίος προσαρμόσθηκε με την απόφαση του Κοινοτι¬ 
κού Συμβουλίου 49/1987, ώστε αυτός να περιλαμβάνει την κατωτέρω 
υπηρεσιακή διάρθρωση: 

«Γραμματεία» με τις εξής θέσεις υπαλλήλων. 

I. ΚΑΤΗΓΟΡΙΑ ΔΕ 

α) Κλάδος ΔΕ 1 Διοικητικός. 

(1) Μία θέση (1) υπαλλήλου (γραμματέα) με διαβάθμιση Γ'-Α'. 

β) Κλάδος ΔΕ 15 - Εισπρακτόρων 


(1) Μία θέση (1) υπαλλήλου (Κοιν. Εισπράκτορα) με διαβάθμιση 
Γ'-Α'. 

II. ΚΑΤΗΓΟΡΙΑ ΥΕ 

α) Κλάδος ΥΕ 10 - θέση προσωρινή άρθρου 329 Ν 1188/81. 
(1) Μία (1) θέση υπαλλήλου (υδρονομέα) με βαθμό Δ'-Γ'. 

Η θέση αυτή θα καταργηθεί μόλις αποχωρήσει από την υπηρεσία με 
οποιονδήποτε τρόπο, ο υπάλληλος που την κατέχει σήμερα. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Σέρρες, 10 Φεβρουάριου 1988 
Με εντολή Νομάρχου 
Η Διευθύνουσα 
Τμηματάρχης 
Ν. ΑΝΤΩΝΙΑΔΟΥ 

Αριθ. ΕΣ/1968 (8) 

Προσαρμογή του Οργανισμού Εσωτερικής Υπηρεσίας της Κοινότητας 
Κουβουκλίων Ν. Σερρών. 

Η ΝΟΜΑΡΧΗΣ ΣΕΡΡΩΝ 
Έχοντας υπόψη: 

1. Την αναφορά της Κοινότητας Κουβουκλίων 688/6.11.1987, με 
την οποία υποβλήθηκε η απόφαση του Κοινοτικού Συμβουλίου 44/ 
1987 που αναφέρεται στην προσαρμογή του Οργανισμού Εσωτερικής 
Υπηρεσίας της Κοινότητας αυτής και το Π.Δ. 37α/1987. 

2. Τις διατάξεις του άρθρου 12 του Ν. 1188/81 «περί κυρώσεως 
του Κώδικος «περί καταστάσεως προσωπικού οργανισμών τοπικής αυ- 
τοδιοικήσεως». 

3. Τις διατάξεις των άρθρων 1-4, 9 και 15 του Ν. 1586/86 «Βαθ¬ 
μολογική διάρθρωση των θέσεων του Δημοσίου, των Ν.Π.Δ.Δ. και των 
οργανισμών τοπικής αυτοδιοίκησης και άλλες διατάξεις». 

4. Τη γνωμοδότηση του Υπηρεσιακού Συμβουλίου του άρθρου 5 του 
Ν. 1188/81 5/11/17.11.1987 τα υπόλοιπα στοιχεία του φακέλου 
και την οικονομική κατάσταση της Κοινότητας. 

5. Τις 53660/59/6.8.1986 και 75643/16.1.1987 διαταγές του 
ΥΠΕΣ, αποφασίζουμε: 

Εγκρίνουμε τον Οργανισμό Εσωτερικής Υπηρεσίας της Κοινότητας 
Κουβουκλίων Σερρών, ο οποίος προσαρμόσθηκε με την απόφαση του 
Κοινοτικού Συμβουλίου 44/1987, ώστε αυτός να περιλαμβάνει την 
κατωτέρω υπηρεσιακή διάρθρωση: 

«Γραμματεία» με τις εξής θέσεις υπαλλήλων. 

1. ΚΑΤΗΓΟΡΙΑ ΔΕ 

α) Κλάδος ΔΕ 1 Διοικητικός. 

Μία (1) θέση υπαλλήλου (γραμματέα) με διαβάθμιση Γ'-Α’. 

2. ΚΑΤΗΓΟΡΙΑ ΥΕ 

α) Κλάδος ΥΕ 1 Κλητήρων - θυρωρών γενικών καθηκόντων. 

Μία (1) θέση υπαλλήλου (κλητήρα) με διαβάθμιση Δ'-Γ'. 
Μοναδικός Προϊστάμενος της υπηρεσίας είναι ο Πρόεδρος της Κοινό¬ 
τητας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Σέρρες, 11 Φεβρουάριου 1988 
Με εντολή Νομάρχου 
Η Διευθύνουσα Τμηματάρχης 
Ν. ΑΝΤΩΝΙΑΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




